[{"text_idx": "#000000", "text": "Ja\u0308tkades Carfoxi veebilehe kasutamist, no\u0303ustud meie kasutajakogemuse parandamiseks mo\u0303eldud\nku\u0308psiste ja nende kasutamise tingimustega. Loe la\u0308hemalt"}, {"text_idx": "#000001", "text": "Kuidas professionaal valmistab oma autot talveks ette"}, {"text_idx": "#000002", "text": "Suvi on selleks aastaks la\u0308bi ning ko\u0303ik Nipernaadid peavad taaskord pikkadelt so\u0303itudelt talve alguseks koju naasma. Autoomaniku jaoks ta\u0308hendab saabuv aastaaeg libedaid ja konarlikke teid, kinnija\u0308a\u0308tunud tihendeid ning ohtrat roosteohtu."}, {"text_idx": "#000003", "text": "Eestis on so\u0303iduautode keskmiseks vanuseks Postimehe andmeil 15 aastat, mis ta\u0308hendab, et enamuste masinate jaoks on tulev talv juba korduvalt la\u0308bika\u0308idud rada. O\u0303nneks on autod ehitatud vastupidavaks ning korraliku hoolduse ning o\u0303ige so\u0303idustiiliga on vo\u0303imalik nende eluiga pikendada veelgi."}, {"text_idx": "#000004", "text": "Kuidas teha nii, et Sinu auto peaks nii selle kui ka ja\u0308rgmise talve kenasti vastu? Sellele vastab Carfoxi kvaliteedispetsialist ja tehniline no\u0303ustaja, Markku Reinvee."}, {"text_idx": "#000006", "text": "Eesti kliimavo\u0308o\u0308ndis on talv paraku aastaaeg, mis testib auto vastupidavust ko\u0303ige rohkem. Meie kogemus Carfoxis na\u0308itab, et kui autol juba enne lund ja lo\u0308rtsi midagi logiseb, siis talve lo\u0303puks on see vo\u0303imendunud. Selliselt soovitame alati enne ku\u0308lmade tulekut auto korralikult a\u0308ra hooldada."}, {"text_idx": "#000007", "text": "Talvel lo\u0303huvad autot ko\u0303ige rohkem miinuskraadid, mo\u0303jutades masina erinevate osade to\u0308o\u0308d nagu na\u0308iteks o\u0303li- ning pidurisu\u0308steem. Need vead on kerged vo\u0303imenduma, misla\u0308bi vo\u0303ib tekkida ka olulist kahju mootorile."}, {"text_idx": "#000008", "text": "Teisele kohale to\u0303staksin soolatud ja auklikud teed, mis hakkavad testima masina kere vastupidavust. Na\u0308iteks vo\u0303ivad va\u0308rvikihis olevad ta\u0308kked roostetama hakata. Va\u0308rvikahjude hindamisest ning nende ko\u0303rvaldamisest ra\u0308a\u0308kisime pikemalt oma eelmises blogis \u201cAuto va\u0308rvimise ajalugu ja kuidas seda professionaalselt teha\u201d."}, {"text_idx": "#000009", "text": "Kuidas valmistad oma isikliku auto talve tulekuks ette?"}, {"text_idx": "#000011", "text": "Minu isiklikuks so\u0303iduautoks on 2008 a. Mercedes-Benz ML 280, mida kasutan igapa\u0308evaselt nii pere- kui ka to\u0308o\u0308so\u0303itudeks. Kuna masin ei ole enam oma esimeses nooruses, pean po\u0308o\u0308rama selle hooldamisele ja tehnilisele seisukorrale ka tavapa\u0308rasest vast natuke rohkem ta\u0308helepanu. Selle tulemusena pole veel o\u0303nneks suuremaid remondikulusid ette tulnud."}, {"text_idx": "#000012", "text": "Mis on aga auto pika kestuse saladuseks? Kindlasti o\u0303igeaegne hooldamine. Mercedest hooldan kindlasti kaks korda aastas \u2013 enne ja peale talve. Su\u0308gisese hoolduse ka\u0308igus valmistan masina talve tulekuks ette ning kevadel likvideerin ku\u0308lma hooaja tagaja\u0308rgi."}, {"text_idx": "#000013", "text": "Minu su\u0308gisesed hooldusto\u0308o\u0308d on juba selleks korraks tehtud. Need olid ja\u0308rgmised:"}, {"text_idx": "#000014", "text": "O\u0303livahetus on ha\u0308davajalik enne ku\u0308lmasid a\u0308ra teha"}, {"text_idx": "#000015", "text": "O\u0303livahetus oli esimene asi, mida ma oma auto juures enne talve tulekut a\u0308ra tegin. O\u0303li on mootori no\u0303rgim lu\u0308li ja vanema auto jaoks on selle o\u0303igeaegne vahetamine lausa ha\u0308davajalik. Nimelt on tavapa\u0308rases sisepo\u0303lemismootoris pea 100 liikuvat osa, mis hakkavad ilma o\u0303li lubrikeeriva toimeta oluliselt kuluma. Lisaks aitab vedelik eemale juhtida ho\u0303o\u0303rdumisel tekkivat soojust ning seob endaga su\u0308steemi sattunud mustust."}, {"text_idx": "#000016", "text": "Eesti kliimas peavad ka ko\u0303ige uhkemad ja kallimad o\u0303lid vastu vaid u\u0308he hooaja, peale mida hakkavad nende lubrikeerivad omadused halvenema. Endale o\u0303li valides ignoreerin o\u0303litootjate mu\u0308u\u0308ginippe, kus \u201csuper\u201d, \u201cultra\u201d ja \u201cmega\u201d so\u0303nadega ilustatud pakendid lubavad va\u0308ga pikki o\u0303livahetuse va\u0308lpasid."}, {"text_idx": "#000017", "text": "Minupoolne soovitus oleks, et kui sel aastal veel o\u0303li vahetamata, siis vo\u0303tta see to\u0308o\u0308 ette enne o\u0308o\u0308ku\u0308lmade tulekut. Meil on olnud Carfoxis markantseid juhtumeid, kus klient on oma talvise hooldusva\u0308lba lu\u0308kanud kevadesse ning tulemuseks on katkine mootorikett. U\u0308ldise rusikareegli kohaselt peaks o\u0303li vahetama iga 15 000 km tagant aga mitte harvemini, kui kord aastas."}, {"text_idx": "#000018", "text": "Carfoxis kasutame oma isiklikes masinates kvaliteetset Mobil ta\u0308issu\u0308nteetilist mootorio\u0303li, mis to\u0308o\u0308tab ha\u0308sti ka suurtemate ku\u0308lmakraadidega. Kui tahad aga leida lisainfot o\u0303livahetuse ja teiste vedelike perioodilise kontrolli kohta, siis loe seda meie varasemast blogist."}, {"text_idx": "#000019", "text": "Lase enne ku\u0308lmade tulekut pidurisu\u0308steemi niiksustaset kontrollida"}, {"text_idx": "#000020", "text": "Pidurid on auto juures u\u0308ks peamiseid ohutust tagavaid su\u0308steeme. Seepa\u0308rast on enne ku\u0308lmasid siingi mitmeid tegevusi, mis tuleks a\u0308ra teha."}, {"text_idx": "#000021", "text": "Oma Mercedese juures kontrollin peamiselt pidurisu\u0308steemi niiskustaset. Nimelt on pidurivedelik niiskust siduvate omadustega ja isegi uuel autol tuleks selle taset iga paari aasta tagant mo\u0303o\u0303ta. Miinuskraadidega hakkab su\u0308steemis olev vesi ja\u0308a\u0308tuma, tekitates piduri kinnikiilumise ohtu."}, {"text_idx": "#000022", "text": "Kui tegemist vanema masinaga, vo\u0303iks u\u0308le kontrollida ka piduriketaste ja -klotside kulumisastme, et need tuleva talve vastu peaks. Huvitavalt la\u0308hevad lume ja vihmaga so\u0303ites pidurikettad tavapa\u0308rasest ca 20-30% kuumemaks. See tuleb asjaolust, et juht peab libedate pidurite rakendamiseks keskmisest tugevamini pedaalile vajutama."}, {"text_idx": "#000023", "text": "Carfoxis soovitame kontrollida jahutusvedeliku ku\u0308lmakindluse taset kord aastas"}, {"text_idx": "#000024", "text": "Jahutusvedelikku ei tule o\u0303nneks tihti vahetada. Mo\u0303nede autode passides on lausa kirjas, et mitte kunagi. Samas peab siin arvestama Eesti kliimaga, kus temperatuuri ko\u0303ikumine vo\u0303ib va\u0308hendada antifriisi baasomadusi."}, {"text_idx": "#000025", "text": "Oma Mercedese jahutusvedeliku ku\u0308lmakindlust hindan iga-aastaselt Carfoxis spetsiaalse refraktomeetriga, mis toob numbritena va\u0308lja selle ja\u0308a\u0308tumistemperatuuri. Ideaalis peaks mo\u0303o\u0303teriist kuvama -35 C\u00b0. Kui see number erineb, on aeg vahetada uue vastu."}, {"text_idx": "#000026", "text": "Jahutusvedeliku seisukorda hindame me selle va\u0308rvi ja\u0308rgi:"}, {"text_idx": "#000028", "text": "Kuna jahutusvedelik on mu\u0308rgine peaks selle ka\u0308itlemise ja\u0308tma professionaalide hoolde, kes utiliseerivad ja\u0308a\u0308gid o\u0303igel viisil."}, {"text_idx": "#000030", "text": "Talviti na\u0308en ta\u0308napildis pa\u0308ris tihti inimesi krokodillidega autot ka\u0308ivitamas. Selle va\u0308ltimiseks oleks mo\u0303istlik enne o\u0308o\u0308ku\u0308lmasid testida aku seisukorda, mida tehakse teeninduses spetsiaalse mo\u0303o\u0303teriistaga."}, {"text_idx": "#000031", "text": "Kui minna tehniliseks, siis auto kulutab ka\u0308ivitamisel keskmiselt 1500 amprit ja miinuskraadidega on see number kindlasti suurem. Selle voolu tagasisaamiseks tuleb ka\u0308iva mootoriga akut laadida va\u0308hemalt 25 minutit. Paraku na\u0308itab elu, et enamus so\u0303ite tehakse lu\u0308hemalt, kui antud aeg, misto\u0303ttu ei jo\u0303ua aku ennast korralikult ta\u0308is laadida."}, {"text_idx": "#000032", "text": "Mercedese puhul sain viimasel aku ja\u0308a\u0308gi mo\u0303o\u0303tmisel tulemiks 98%, nii et tulevat ku\u0308lma ei pruugi karta."}, {"text_idx": "#000033", "text": "Carfoxis kontrollime to\u0308o\u0308de ka\u0308igus u\u0308le ka tulede seisukorra"}, {"text_idx": "#000034", "text": "Maanteel liigeldes pead hoolt kandma, et oleksid liiklejana na\u0308htav nii teistele kui ka na\u0308eksid ise oma u\u0308mbritsevat ha\u0308sti. Selle tagamiseks tuleks kontrollida, et ko\u0303ik Sinu auto tuled po\u0303levad korrektselt ning et kojamehed oleksid to\u0308o\u0308korras."}, {"text_idx": "#000035", "text": "Kuna a\u0308sja sai vahetatud Mercedese esituled, ka\u0308isin nende ko\u0303rgust reguleerimas A-U\u0308levaatuse tehnokontrollis. Alati oleks hea peale tulede vahetamist kalibreerida ka valgusvihu ko\u0303rgust, et mitte vastuso\u0303itjaid pimestada vo\u0303i ise pimedusse ja\u0308a\u0308da."}, {"text_idx": "#000036", "text": "Diagnostikaarvuti na\u0308itab a\u0308ra ko\u0303ik tekkinud veakoodid"}, {"text_idx": "#000037", "text": "Kui veel 20 aastat tagasi toodi masin \u201cmingi imeliku ha\u0308a\u0308lega mootoris\u201d u\u0308levaatusele, vo\u0303is mehhaanikul katkise koha tuvastamine mitu tundi aega vo\u0303tta."}, {"text_idx": "#000038", "text": "Ta\u0308napa\u0308eval on o\u0303nneks asi lihtsam. Autodes on peidus pea 100 mikrokiipi, mis koguvad igal ajahetkel infot auto erinevate su\u0308steemide tehnoseisundi kohta. Mehhaanikul piisab vaid auto u\u0308hendamisest diagnostika arvutiga, et na\u0308ha masina ko\u0303iki viimaseid veateateid."}, {"text_idx": "#000039", "text": "Lisaks universaalsetele diagnostika seadmetele on Carfoxis olemas spetsiaalne MB Star C5 arvuti, mis mo\u0303eldud luksusautode kontrollimiseks nagu na\u0308iteks Mercedes-Benz. Selle kaasabil olen oma masina korduvalt u\u0308le vaadanud ja erinevad puuduja\u0308a\u0308gid ka ko\u0303rvaldanud."}, {"text_idx": "#000040", "text": "Uste, mootori- ja pagasiruumi lukkude ning tihendite ma\u0308a\u0308rimine"}, {"text_idx": "#000041", "text": "Su\u0308gishoolduse ka\u0308igus o\u0303litame ku\u0308lmumise vastu a\u0308ra Sinu auto erinevad tihendid"}, {"text_idx": "#000042", "text": "Eelmisel hooajal ja\u0308in isikliku auto tihendite hooldamisega natuke hiljaks ja peale niisket o\u0303htut ning o\u0308iseid miinuskraade ei saanud enam hommikul ust ilma tihendit lo\u0303hkumata lahti. Me ko\u0303ik o\u0303pime oma vigadest ja sel hooajal on mul tihendite ma\u0308a\u0308rimine juba a\u0308ra tehtud."}, {"text_idx": "#000043", "text": "Kasutan selleks spetsiaalset silikoono\u0303li, mida pakume ka oma klientidele Carfoxis. Teine vo\u0303imalus vahendi soetamiseks on autokaupade pood."}, {"text_idx": "#000044", "text": "Veermiku kontrolli ka\u0308igus vaatame u\u0308le auto veerevad osad."}, {"text_idx": "#000045", "text": "Veermik on teisiso\u0303nu autot kandev raamistik, kuhu kinnituvad erinevad detailid nagu jo\u0303uu\u0308lekanne, vedrustuse, piduri-, rooli- ja va\u0308ljalaskesu\u0308steemid. Veermikut soovitan kontrollida va\u0308hemalt korra aastas, sest aukudest la\u0308bi so\u0303ites nihkuvad need detailid omavahel paigast a\u0308ra. Lo\u0303pptulemusena halveneb auto juhitavus ning suureneb detailide kulumine."}, {"text_idx": "#000046", "text": "Veermiku u\u0308levaatusel teostame jo\u0303uu\u0308lekande, vedrustuse, piduri-, rooli- ja va\u0308ljalaskesu\u0308steemi, lekete ning auto muude veerevate osade u\u0308ldist kontrolli."}, {"text_idx": "#000047", "text": "Sildade 3D kontroll ja reguleerimine"}, {"text_idx": "#000048", "text": "3D stendi abiga joondame Carfoxis sillad o\u0303igesse asendisse tagasi"}, {"text_idx": "#000049", "text": "Lihtsustatult on auto sildade geomeetria reguleerimine auto rataste joondamine tagasi nende o\u0303igesse asendisse. See on toiming, mida soovitan kindlasti enne ku\u0308lmade tulekut teha, kuna see parandab oluliselt auto libedaga teel pu\u0308simist."}, {"text_idx": "#000050", "text": "Kontrolli ka\u0308igus to\u0303stsin oma Mercedese spetsiaalse 3D stendi peal, mis teeb rataste asendist ko\u0303rgresolutsiooniliste 3D-kaameratega pildid. Info alusel kaardistab arvuti kolmedimensiooniliselt auto rataste asu\u0308mmeetria ning koostab aruande, mille vo\u0303tan sildade reguleerimisel aluseks."}, {"text_idx": "#000051", "text": "Sildade geomeetria kohta saad pikemalt lugeda meie blogipostitusest \u201cSildade reguleerimine 3D sillastendiga\u201d."}, {"text_idx": "#000052", "text": "Balansseerimata ratas lo\u0303hub rehvi ja tekitab vibratsiooni"}, {"text_idx": "#000053", "text": "Eestis on talverehvide kasutamine kohustuslik 1. detsembrist kuni 1. ma\u0308rtsini. Politsei on praeguseks ma\u0308rku andnud, et talverehvid vo\u0303ib alla panna. Kuna elan linnast va\u0308ljas, kus paaril korral juba hommikul ja\u0308ide on maas olnud, siis olen ta\u0308naseks talverehvidele u\u0308le la\u0308inud."}, {"text_idx": "#000054", "text": "Enne vahetamist veendu kindlasti, et mustri su\u0308gavus oleks piisav ja et naastrehvides oleks naastud alles. Mustri su\u0308gavust saad ko\u0303ige paremini hinnata 1- ja 2-eurose mu\u0308ndiga, asetades selle mustri soontesse. Talverehvide su\u0308gavus peab olema va\u0308hemalt 3 mm, soovitatavalt 4-5 mm. Pikemalt saad selle kohta lugeda meie varasemast postitusest \u201cRehvi mustri su\u0308gavuse no\u0303uded ja kontrollimine\u201c."}, {"text_idx": "#000055", "text": "Kindlasti kontrolli regulaarselt ka rehviro\u0303hku. Nimelt tu\u0308hjeneb terve rehv kuus kuskil 2-5% vo\u0303rra ja iga lisa 5 ku\u0308lmakraadi suurendab kadu lausa 2%. Samuti soovitan ko\u0303ikidel nobena\u0308ppudel, kes oma rehve ise vahetavad po\u0308o\u0308rata erilist ta\u0308helepanu rataste balansseerimisele. So\u0303ites balansseerimata ratastega, lo\u0303hud rehvi tavapa\u0308rasest rohkem ning so\u0303itmisel vo\u0303ib ratas tekitada ebameeldivat vibratsiooni."}, {"text_idx": "#000056", "text": "Talvine liiklusohutus so\u0303ltub va\u0308ga paljudest teguritest nagu ilm, teekatte olukord, auto tehniline seisukord jms. Kui ilma u\u0308le meil kontroll veel puudub, siis oma auto tehnilist seisukorda saame kindlasti suunata. Isiklikult ei soovi ma sellega liigselt riskida ja teen oma masina enne ku\u0308lmasid alati korda. Seda soovitan ka teistel, et liiklemine oleks ohutum meie ko\u0303igi jaoks."}, {"text_idx": "#000057", "text": "Kuidas valmis automaailma jaoks unikaalne maastikuauto"}, {"text_idx": "#000058", "text": "Istusime seekordse blogi jaoks maha u\u0308he meie toreda kliendi Ain Meistriga, kes [...]"}, {"text_idx": "#000059", "text": "Kallid praegused ja tulevased kliendid. Meil on Carfoxis ro\u0303o\u0303m teatada, et oleme [...]"}, {"text_idx": "#000060", "text": "A\u0308ra jooksuta oma auto mootorit kokku nagu mina"}, {"text_idx": "#000061", "text": "Autost on saanud meie igapa\u0308evaelu mo\u0308o\u0308dapa\u0308a\u0308smatu osa, ilma milleta ei kujuta elu enam va\u0308ga ettegi. Samas vo\u0303tame oma masinat igati iseenesestmo\u0303istetavana. Aitab ta ju ilma nurisemata Sul tuule ja vihmaga poes ka\u0308ia, viib tuisuga lapsed kooli ja ku\u0308lastab Sinuga miinuskraadidega teises Eesti otsas [...]"}, {"text_idx": "#000062", "text": "Kevadise autohooluse u\u0308heksa vajalikku to\u0308o\u0308d"}, {"text_idx": "#000063", "text": "Paljud autojuhid piirduvad kevadise autohoolduse raames vaid rehvivahetuse ja pesulas ka\u0308imisega. Sellest aga kahjuks ei piisa oma so\u0303iduki korralikuks kaitseks ning so\u0303iduohutuse tagamiseks, nendib ta\u0308isteeninduslikku autoremonti pakkuva ettevo\u0303tte Carfox OU\u0308 kvaliteedijuht Markku Reinvee. \u201eNiiskus, [...]"}, {"text_idx": "#000064", "text": "Kas mootorit tuleb soojendada ku\u0308lma ilmaga? - On na\u0308iliselt igavikuline ku\u0308simus, mis tuleb paljudel autoomanikel iga aasta va\u0308hemalt kord jututeemaks, kuid ka\u0308esolevas postituses u\u0308ritame selle teema lo\u0303plikult magama panna."}]